CELEX: C2005/006/91
Language: da
Date: 2005-01-08 00:00:00
Title: Sag T-464/04: Sag anlagt den 3. december 2004 af Impala mod Kommissionen for De Europæiske Fællesskaber

8.1.2005   
            
            
               DA
            
            
               Den Europæiske Unions Tidende
            
            
               C 6/46
            
         Sag anlagt den 3. december 2004 af Impala mod Kommissionen for De Europæiske Fællesskaber
   (Sag T-464/04)
   (2005/C 6/91)
   Processprog: engelsk
   Ved De Europæiske Fællesskabers Ret i Første Instans er der den 3. december 2004 anlagt sag mod Kommissionen for De Europæiske Fællesskaber af Impala, Bruxelles (Belgien), ved solicitors S. Crosby og J. Golding.
   Sagsøgeren har nedlagt følgende påstande:
   
               —
            
            
               Kommissionens beslutning af 19. juli 2004 i sag nr. COMP/M.3333-Sony/BMG annulleres i sin helhed
            
         
               —
            
            
               Subsidiært annulleres den anfægtede beslutning, for så vidt den angår et eller flere af de følgende forhold:
               
                           —
                        
                        
                           kollektiv dominerende stilling på markedet for licenser for online musik,
                        
                     
                           —
                        
                        
                           en enkelt virksomheds dominerende stilling på markedet for distribution af online musik,
                        
                     
                           —
                        
                        
                           samordning af parternes respektive musik-forlagsvirksomhed.
                        
                     
         
               —
            
            
               Kommissionen tilpligtes at betale sagsøgerens omkostninger.
            
         Søgsmålsgrunde og væsentligste argumenter:
   Sagsøgeren er en internationalt forening, hvis formål er at fremme medlemmernes fælles interesser. Medlemmerne er uafhængige musikselskaber. Foreningen har nedlagt påstand om, at Kommissionens beslutning vedrørende fusionen mellem de to internationale pladeselskaber Bertelsmann AG og Sony Corporation of America annulleres.
   Til støtte for sin påstand om annullation har foreningen gjort gældende, at Kommissionen havde tilsidesat artikel 253 EF, artikel 81, stk. 1, EF, forordning 4064/89 (1) og gennemførelsesbestemmelserne hertil, samt at den har gjort sig skyldig i et åbenbart fejlskøn:
   
               —
            
            
               idet Kommissionen ikke fandt, at der før fusionen var tale om kollektiv dominerende stilling på markedet for musikoptagelser,
            
         
               —
            
            
               idet Kommissionen fandt, at fusionen ikke ville styrke en allerede eksisterende kollektiv dominerende stilling på dette marked,
            
         
               —
            
            
               idet Kommissionen fandt, at fusionen ikke ville skabe en kollektiv dominerende stilling på markedet for musikoptagelser, på markedet for licenser for online musik eller på markedet for distribution af online musik, og
            
         
               —
            
            
               idet Kommissionen fandt, at fusionen ikke ville føre til en samordning af parternes respektive musikforlagsvirksomhed.
            
         
      (1)  EFT L 395, s. 1.